मंडल उपाध्यक्ष प्रतीक चौधरी ने कहा कि सरदार पटेल हिन्दू-मुस्लिम एकता के प्रतीक थे, किसानों के सच्चे हिमायती थे लेकिन भाजपा किसान विरोधी है । उन्होंने कहा कि किसान-नौजवान मोदीराज में बेहाल है । मंडल अध्यक्ष डॉ इरफान ने कहा कि रालोद ही गांव-गरीब की बात करता है, किसानों के हक की लड़ाई लड़ता है । उन्होंने कहा कि किसानों की राजनीति को मजबूत करना है, जयन्त चौधरी जी को मजबूत करना है ताकि हमारी आवाज़ सड़क से संसद तक उठाई जा सके ।